1926 m. Enkarnasjono tornadas

1926 m. Enkarnasjono tornadas – galinga audra ir tornadas, 1926 m. rugsėjo 20 d. nusiaubę Enkarnasjono miestą pietryčių Paragvajuje. Tai pražūtingiausia audra Paragvajaus istorijoje.

Nors Enkarnasjonas įsikūręs Pietų Amerikos tornadų alėjoje, stiprūs tornadai šiose vietose susidaro retai. Tačiau 1926 m. rugsėjo 20 d. vakare, po karštos ir drėgnos dienos, dangus ūmai aptemo. Iš pietų priartėjo atmosferos frontas, nešinas stipriomis liūtimis. Smarkiai žaibavo, vėjo greitis viršijo 180 km/h. Virš Paranos upės, ~200 m nuo Paragvajaus krantų, ėmė formuotis viesulas. Jis pasuko link miesto ir ėmė griauti molą, pro kurį vyko susisiekimas su Argentina, bei pastatus Enkarnasjono žemutinėje dalyje, prie upės. Skaičiuojama, jog audros metu žuvo 300–400 žmonių, padaryti dideli materialiniai nuostoliai.EL CICLÓN DE 1926 SE COBRÓ MÁS DE 400 VIDAS Y DESTRUYÓ ENCARNACIÓN, ultimahora.comEl tornado de Encarnación, abc.com.py

Po audros, miesto gyventojai perplaukė Paraną į Argentinos miestą Posadasą prašyti pagalbos. Ten apie tornadą nebuvo žinoma. Posadaso medikai, vienuoliai, savanoriai išvyko gelbėti audros aukų, į šį Argentinos miestą persikėlė daug be pastogės likusių Enkarnasjono gyventojų. Asunsjone apie nelaimę sužinota tik ankstyvą rytą, gavus telegramą iš Posadaso. Iš Paragvajaus sostinės geležinkeliu išsiųsta gelbėtojų brigada. Vėliau Enkarnasjone ir Posadase paragvajiečiai pastatė paminklus atsidėkodami Argentinos miesto gyventojams už pagalbą.Parque Paraguayo, .posadas.gov.ar

 Šaltiniai 

Kategorija:Paragvajaus istorija
Kategorija:Audros
Kategorija:1926 metai